marsh-mellow/hindi_wikipedia huggingface dataset:
आन्ध्र प्रदेश उच्च न्यायालय भारतीय राज्य आन्ध्र प्रदेश का न्यायालय है। यह न्यायालय आन्ध्र प्रदेश की राजधानी अमरावती में है। न्यायालय के प्रथम मुख्य न्यायाधीश जस्टिस जे के महेश्वरी हैं जबकि छगरी प्रवीण कुमार कार्यवाहक मुख्य न्यायाधीश थे 

 इतिहास 
तेलंगाना राज्य  2 जुन 2014 को आन्ध्र प्रदेश से अलग हुआ, जिस कारण राज्य का पुराना उच्च न्यायालय भी राजधानी हैदराबाद के साथ तेलंगाना राज्य के हिस्से चला गया। जुन 2014 से जनवरी 2019 तक आन्ध्र प्रदेश और तेलंगाना, दोनों ही राज्यों का उच्च न्यायलय हैदराबाद में था। भारत की केंद्र सरकार ने 1 जनवरी 2019 से आन्ध्र प्रदेश राज्य के लिए एक नए उच्च न्यायालय के गठन को अधिसूचित किया, जो देश का 25वां उच्च न्यायालय होगा। आंध्र प्रदेश की राजधानी अमरावती के जस्टिस सिटी कॉम्प्लेक्स में स्थायी इमारत का निर्माण होने तक यह उच्च न्यायालय एक अस्थायी इमारत से संचालित हो रहा है।

 सन्दर्भ 

श्रेणी:भारत के उच्च न्यायालय
१२७२४ आन्ध्र प्रदेश एक्सप्रेस एसी कोच
आन्ध्र प्रदेश एक्सप्रेस एक सुपरफ़ास्ट दक्षिण केन्द्रीय रेलवे की ट्रेन है जो की आंध्र प्रदेश की राजधानी हैदराबाद तथा देश की राजधानी नयी दिल्ली को जोडती है। इसका संचालन नियमित रूप से होता है तथा यह इस दूरी को पूरा करने में २७ घंटों का समय लेती है। इस दौरान यह आन्ध्र प्रदेश, महाराष्ट्र, मध्य प्रदेश, उत्तर प्रदेश, राजस्थान एवं हरियाणा से होकर के गुजरती है।

भारतीय रेलवे ने इसे हैदराबाद से नयी दिल्ली जाने के दौरान १२७२३ तथा नयी दिल्ली से हैदराबाद जाने के दौरान १२७२४ क्रमांक दिया हुआ है। यह ट्रेन सेवा पहली बार मधु दंडवते के द्वारा १९७६ में शुरू की गयी थी।

 संचालन का विवरण 
१९७८ में यह ट्रेन इस दूरी को मात्र २३ घंटे में ही पूरा कर लिया करती थी उसके बाद से इस ट्रेन का समय बढ़ गया इसका मुख्य कारण यह भी था कि उस समय इस ट्रेन के रूट के कई हिस्से (१६७० किमी में लगभग ३०० किमी) सिंगल लाइन थे। 
 समय सारणी 
आन्ध्र प्रदेश एक्सप्रेस हैदराबाद दकन की और जाने के लिए नयी दिल्ली को हर शाम १७:३० घंटे पर छोडती है तथा अगले दिन १९:५० घंटे पर वहां पहुँचती है। अपनी वापसी की यात्रा के लिए यह ट्रेन हैदराबाद से हर सुबह ०६:२५ घंटे पर निकलती है तथा नयी दिल्ली में सुबह ०९:०५ घंटे पर अगली सुबह पहुँचती है।
 परिपथ 
इस ट्रेन का परिपथ निम्नवत है-
 आन्ध्र प्रदेश एक्सप्रेस का परिपथस्टेशन नाम स्टेशन एवं कोड १२७२४विश्रामस्रोत्र स्थल सेकिमी में दूरीदिन१२७२३विश्रामस्रोत्र स्थल से  किमी में दूरीदिनआगमनप्रस्थानआगमनप्रस्थाननयी दिल्ली एन-डी-एल-एस स्रोत्र १७:३०० १ ०९:०५ लक्ष्य  १६७७ २ हज़रात निजामुद्दीन एन-जी-एम् कोई विश्राम नहीं कोई विश्राम नहीं ७  १  ०८:३८ ०८:४० २ मिनट १६७०  २मथुरा जंक्शन एम्-टी-जे १९:२८ १९:३० २ मिनट  १४११ ०६:०६ ०६:०८ २ मिनट  १५३६ २ आगरा केंट ए-जी-सी  २०:३७  २०:४०  ३ मिनट  १९५  १ ०५:२० ०५:२३ ३ मिनट  १४८२  २ग्वालियर जंक्शन  जी-डब्ल्यू-एल  २२:००२२:०३ ३ मिनट  ३१३ १ ०३:२९ ०३:३२ ३ मिनट १३६४ २ झाँसी जंक्शन  जे-एच-एस  २३:३०  २३:३८ ८ मिनट  ४१०  १  ०२:०८ ०२:१६८ मिनट  १२६७२भोपाल जंक्शन  बी-पी-एल  ०३:२०  ०३:३०  १० मिनट  ७०१  २  २१:५०  २२:००  १० मिनट  ९७६  १ नागपुर जंक्शन  एन-जी-पी  ०९:४०  ०९:५०  १० मिनट  १०९०  २  १५:४५  १५:५५  १० मिनट  ५८७  १चंद्रपुर  सी-डी  १२:२४  १२:२६  २ मिनट  १२८७  २  १२:५४  १२:५५  १ मिनट  ३९०  १बल्हारशाह जंक्शन  बी-पि-क्यु  १३:२०  १३:३० १० मिनट  १३०१ २  १२:२५  १२:३५१० मिनट  ३७६  १सीरपुर खागा नगर  एस-के-जेड-आर  १४:१८  १४:२०  २ मिनट  १३७१  २  १०:५४  १०:५५  १ मिनट  ३०६  १बेल्लाम्पल्ली  बी-पी-ए  १४:५३  १४:५५  २ मिनट  १४०९  २  १०:२७  १०:२८  १ मिनट  २६८  १मनचेरियल  एम्-सी-आई  १५:१३१५:१५ २ मिनट  १४२९  २  १०:०१  १०:०२  १ मिनट  २४८  १रामागुंदम  आर-डी-एम्  १५:२३  १५:२५  २ मिनट  १४४३  २  ०९:४८०९:५०  २ मिनट  २३४  १कज़ीपत जंक्शन  के-जेड-जी  १६:४५  १६:४७  २ मिनट  १५३५  २  ०८:४०  ०८:४२  २ मिनट  १४२  १ सिकंदराबाद जंक्शन  एस-सी  १९:१५  १९:२०  ५ मिनट  १६६७  २  ०६:४५  ०६:५०  ५ मिनट  १०  १ हैदराबाद दकन  एच-वाई-बी  १९:५० लक्ष्य    १६७७  २  स्रोत्र  ०६:२५    ०  १
 सामान्य जानकारी 
जैसा की सहज रूप से ही स्पष्ट है कि यह ट्रेन आंध्रप्रदेश तथा उसके बाहिरी हिस्सों में बहुत अधिक रूकती है परन्तु नागपुर तथा भोपाल के बीच में यह बिना किसी रुकावट के जाती है। दक्षिण एक्सप्रेस की बहुत धीमी गति के चलते इस ट्रेन के हाल्ट इटारसी और बीना में बनाने की मांग की जा रही है। इस ट्रेन की औसत गति ६२ किमी प्रति घंटा है (हाल्ट्स को जोड़ के)।
 सन्दर्भ 
 

श्रेणी:मेल एक्स्प्रेस ट्रेन
आंध्र प्रदेश एक्स्प्रेस 2723  भारतीय रेल द्वारा संचालित एक मेल एक्स्प्रेस ट्रेन है। यह ट्रेन हैदराबाद डेकन रेलवे स्टेशन (स्टेशन कोड:) से 06:25 बजे छूटती है और नई दिल्ली रेलवे स्टेशन (स्टेशन कोड:) पर 09:05 बजे पहुंचती है। इसकी यात्रा अवधि है 26 घंटे 40 मिनट।

2723, आंध्र प्रदेश एक्स्प्रेस
आंध्र प्रदेश एक्स्प्रेस 2724  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नई दिल्ली रेलवे स्टेशन (स्टेशन कोड:) से 05:35 बजे छूटती है और हैदराबाद डेकन रेलवे स्टेशन (स्टेशन कोड:) पर 07:50 बजे पहुंचती है। इसकी यात्रा अवधि है 26 घंटे 15 मिनट।

2724, आंध्र प्रदेश एक्स्प्रेस
आन्ध्र प्रदेश के राज्यपाल नामक इस सूची में वर्ष १९५३ से आन्ध्र प्रदेश के राज्यपालों के नाम हैं। आन्ध्र प्रदेश के राज्यपाल का आधिकारिक निवास राजभवन है जो राज्य की राजधानी विजयवाड़ा में स्थित है।

राज्यपालों की सूची
   नाम पदभार ग्रहण पदभार छोड़ा १ चन्दूलाल माधवलाल त्रिवेदी १ अक्टूबर १९५३ १ अगस्त १९५७ २ भीम सेन सच्चर १ अगस्त १९५७ ८ सितम्बर १९६२	 ३ सत्यवन्त मल्लना श्रीनागेश ८ सितम्बर १९६२ ४ मई १९६४ ४ पैट्ट्म ए. थानू पिल्लई ४ मई १९६४ ११ अप्रैल १९६८	 ५ खन्दुभाई कासांजी देसाई ११ अप्रैल १९६८ २५ जनवरी १९७५ ६ ऐस. ओबुल रेड्डी २५ जनवरी १९७५ १० जनवरी १९७६ ७ मोहनलाल सुखाड़िया १० जनवरी १९७६ १६ जून१९७६ ८ आर डी भण्डारे १६ जून १९७६ १७ फ़रवरी १९७७ ९ बी. जे. दीवान १७ फ़रवरी १९७७ ५ मई १९७७ १० शारदा मुखर्जी ५ मई १९७७ १५ अगस्त १९७८ ११ के. सी. अब्राहम १५ अगस्त १९७८ १५ अगस्त १९८३ १२ ठाकुर राम लाल १५ अगस्त १९८३ २९ अगस्त १९८४ १३ शंकर दयाल शर्मा २९ अगस्त १९८४ २६ नवम्बर १९८५ १४ कुमुदबेन मणिशंकर जोशी २६ नवम्बर १९८५ ७ फ़रवरी १९९० १५ कृष्ण कान्त ७ फ़रवरी १९९० २२ अगस्त १९९७ १६ जी. रामानुजम २२ अगस्त १९९७ २४ नवम्बर १९९७ १७ सी. रंगराजन २४ नवम्बर १९९७ ३ जनवरी २००३ १८ सुरजीत सिंग बरनाला ३ जनवरी २००३ ४ नवम्बर २००४ १९ सुशील कुमार शिन्दे ४ नवम्बर २००४ २९ जनवरी २००६ २० रामेश्वर ठाकुर २९ जनवरी २००६ २२ अगस्त २००७ २१ नारायण दत्त तिवारी २२ अगस्त २००७ २७ दिसम्बर २००९ २२ ई॰ एस॰ एल॰ नरसिंहन २७ दिसम्बर २००९ २३ जुलाई २०१९ २३ बिश्वभूषण हरिचन्दन २४ जुलाई २०१९ पदधारक

 इन्हें भी देखें 
आन्ध्र प्रदेश के मुख्यमंत्रियों की सूची  आन्ध्र प्रदेश

 बाहरी कड़ियाँ 
 आन्ध्र प्रदेश के राज्यपाल का आधिकारिक जालस्थल 

श्रेणी:आन्ध्र प्रदेश के राज्यपाल
श्रेणी:आन्ध्र प्रदेश से सम्बन्धित सूचियाँ
आन्ध्र प्रदेश पुनर्गठन अधिनियम, २०१४ आन्ध्र प्रदेश को तेलंगाना और शेष आन्ध्र प्रदेश में विभाजन की घोषणा करने वाला भारतीय संसद का अधिनियम है इस अधिनियम को तेलंगाना अधिनियम के नाम से भी जाना जाता है।

 सन्दर्भ 

 बाहरी कड़ियाँ
 आधिकारिक जालस्थल पर विधेयक 
 लोक सभा में प्रस्तुत २०१४ का विधेयक संख्या ८ 
 १८ फ़रवरी २०१४ को लोकसभा में पारित विधेयक संख्या ८-सी 

श्रेणी:आन्ध्र प्रदेश
श्रेणी:२०१४ में भारत
आंध्र प्रदेश में राज्य राजमार्गों की सूची 
राज्य राजमार्ग ( ) आंध्र प्रदेश में जिला मुख्यालयों, प्रमुख नगरों, बंदरगाहों, पर्यटन स्थलों और राष्ट्रीय राजमार्गों को आपस में जोड़ने वाली प्रमुख सड़कें हैं। ये राजमार्ग राज्य सरकार के सार्वजनिक निर्माण विभाग () द्वारा बनाए और अनुरक्षित किए जाते हैं।

वर्ष 2023 तक आंध्र प्रदेश में कुल 200 से अधिक राज्य राजमार्ग हैं, जिनकी कुल लंबाई लगभग 14,722 किलोमीटर है।

 प्रमुख राज्य राजमार्गों की सूची 
निम्नलिखित सूची आंध्र प्रदेश के कुछ प्रमुख राज्य राजमार्गों को दर्शाती है:

 राजमार्ग संख्या  आरंभिक स्थान  अंतिम स्थान  लंबाई (किमी)  मार्ग के प्रमुख नगरस्थल  1  श्री ()  विजयवाड़ा ()  367  विजयनगरम, राजमुंदरी  2  विशाखापट्टनम ()  अनंतपुर ()  470  काकीनाडा, गुंटूर, कुरूल  3  कडप्पा ()  तिरुपति ()  150  राजम्पेट, रेनीगुंटा  4  गुंटूर ()  अमरावती ()  60  मंगलगिरी  5  नेल्लोर ()  मछलीपट्टणम ()  180  कावली, विजयवाड़ा  6  कर्नूल ()  श्री ()  85  नंद्याल  7  ओंगोल ()  कडप्पा ()  190  मर्कापुर, गिद्दलूर

 महत्व 
 राज्य राजमार्ग आंध्र प्रदेश की आर्थिक और सामाजिक गतिविधियों के लिए रीढ़ की हड्डी माने जाते हैं।
 ये सड़कें कृषि, पर्यटन, उद्योग और परिवहन को जोड़ती हैं।
 स्थानीय स्तर पर व्यापार और आवागमन को बेहतर बनाती हैं।

 संबंधित लेख 
 राष्ट्रीय राजमार्ग (भारत)
 भारतीय राजमार्ग नेटवर्क
 आंध्र प्रदेश
 भारतीय सड़क परिवहन

 सन्दर्भ 

 आंध्र प्रदेश     आधिकारिक वेबसाइट
 भारत सरकार  सड़क परिवहन और राजमार्ग मंत्रालय

 बाहरी कड़ियाँ 
 आंध्र प्रदेश सड़क विकास निगम
 भारत सरकार  सड़क परिवहन मंत्रालय

वर्ग:आंध्र प्रदेश में सड़कें
वर्ग:भारत के राज्य राजमार्ग
वर्ग:आंध्र प्रदेश से संबंधित सूचियाँ
आंध्र प्रदेश एड्स नियंत्रण सोसाइटी का एक प्रचार पोस्टर

आंध्र प्रदेश राज्य एड्स नियंत्रण सोसाइटी का गठन २४ सितम्बर १९९८ को हुआ था। राष्ट्रीय एड्स नियंत्रण संगठन के तहत काम करनेवाली यह संस्था आंध्र प्रदेश में पहले ही से एचआइवी-पीड़ित ५ लाख लोगों तथा राज्य की बढती हुई जनसँख्या को एचआईवी की जानकारी तथा इलाज के विषय में बताना इस संस्था का दायित्व है।

योजनाएँ
नवम्बर २०११ से आंध्र प्रदेश राज्य एड्स नियंत्रण सोसाइटी ने "ममता" योजना लागू की जिसके तहत गर्भवती महिलाओं को एचआइवी-परीक्षण के लिए प्रोत्साहित किया जाता है। पॉजिटिव पाई जानेवाली महिलाओं को इलाज के तरीके बताए जाते हैं क्योंकि दवाओं के द्वारा माँ से बच्चे को पहुँचनेवाले एचआइवी के ९० प्रतिशत मामलों को रोका जा सकता ह। पेशावर रक्तदाताओं के ख़ून से हो रहे संक्रमणों को देखते हुए २०१० में आंध्र प्रदेश राज्य एड्स नियंत्रण सोसाइटी ने रक्त्-बंधू योजना लागू की जिसके माध्यम से केवल स्वेच्छा से ख़ून देनेवालों का ही ख़ून लिया जा रहा है।

सक्रियता
आंध्र प्रदेश राज्य एड्स नियंत्रण सोसाइटी की सक्रियता के कारण एचआइवी के मामलों में काफी कमी आई है। जहाँ २००४ में राज्य-भर में एचआइवी के १.६४ प्रतिशत मामले दर्ज हुए थे, २०१० तक यह घटकर ०.७७ प्रतिशत हो गए थे। जन-चेतना के लिए संस्था १६८० एकीकृत परामर्श परीक्षण केंद्र, ४५ विशेष इलाज के केंद्र तथा ६६ सामाजिक देख-रेख केंद्र चलती है।

शून्य-एचआइवी का लक्ष्य
२०११ के एड्स दिवस को "शून्य-एचआइवी मामले "-"शून्य-दाग-भेदभाव" के रूप में मनाते हुए आंध्र प्रदेश राज्य एड्स नियंत्रण सोसाइटी ने एचआइवी की समाप्ति और इस से जुड़े भेदभाव की समाप्ति पर अपनी वचन-पद्धता व्यक्त की है।

सन्दर्भ

श्रेणी:ऍचआइवी-सम्बंधित जानकारी
श्रेणी:भारतीय सरकारी एड्स नियंत्रण संस्थाएँ
500500आन्ध्र प्रदेश के निर्वाचन क्षेत्रों का मानचित्र
आन्ध्र प्रदेश के विधानसभा में 175 निर्वाचन क्षेत्र हैं जिसमें से 29 निर्वाचन क्षेत्र अनुसूचित जाति तथा 7 अनुसूचित जनजाति के उम्मीदवारों के लिए आरक्षित हैं।
जिलावार सारांश
क्र॰सं॰जिला निर्वाचन क्षेत्रतेदेपाजनसेना1श्रीकाकुलम 108202विजयनगरम 99003विशाखापट्टनम 1511404पूर्व गोदावरी 1914415पश्चिम गोदावरी 1513206कृष्णा 1614207गुन्टूर 1715208प्रकासम 128409नेल्लोर 10100010कडपा 10100011कुर्नूल 14140012अनंतपुर 14122013चित्तूर 141310 कुल 175151231

विधानसभा निर्वाचन क्षेत्रों की सूची
इन्हें भी देखें
 आन्ध्र प्रदेश विधान सभा
सन्दर्भ

श्रेणी:भारतीय राज्यों के विधानसभा निर्वाचन क्षेत्र
आंध्र प्रदेश विधान सभा भारत के राज्य आंध्र प्रदेश का संरचना विधान सभा का निम्न सदन है। 2014 तक आंध्र प्रदेश की विधान सभा में 175 विधायक शामिल हैं, जिनकी अवधि 5 वर्ष है। विधानसभा की संरचना द्विसदनीय है और 3 सत्रों अर्थात् बजट, मानसून और शीतकालीन सत्र आयोजित किए जाते हैं। आंध्र प्रदेश के विधान सभा ने 2016 के राज्य बजट सत्रों से अमरावती में अंतरिम विधायी विधानसभा भवन में मंथन शुरू किया। नई इमारत में उन्नत है स्वचालित भाषण अनुवाद की सुविधा, स्वत: वोट रिकॉर्डिंग सिस्टम। 

यह आन्ध्र प्रदेश के शहर विजयवाडा के निकट राजधानी अमरावती में है।

 सदस्य 

 इन्हें भी देखें 
 आन्ध्र प्रदेश विधानसभा चुनाव
 आन्ध्र प्रदेश की राजनीती

सन्दर्भ

श्रेणी:भारत के राज्यों की विधानसभायें
श्रेणी:आन्ध्र प्रदेश सरकार
श्रेणी:आन्ध्र प्रदेश की राजनीति
आंध्र प्रदेश संपर्क क्रांति एक्स्प्रेस (ट्रेन कोड: 12707  12708) भारतीय रेल द्वारा संचालित एक संपर्क क्रांति रेलगाड़ी है। यह गाड़ी तिरुपति रेलवे स्टेशन (स्टेशन कोड: ) और दिल्ली के हजरत निजामुद्दीन (स्टेशन कोड: ) के मध्य चलती है। यह रेलगाड़ी सप्ताह में तीन दिन चलती है।

 सेवा 
आन्ध्र प्रदेश सम्पर्क क्रान्ति एक्सप्रेस को शुरूआत में सिकन्दराबाद और हजरत निजामुद्दीन के मध्य 6 जुलाई 2005 को चलाया गया। बाद में इसे सिकरान्दाबाद से आगे तिरुपति तक बढ़ाया गया।

 सन्दर्भ 

2707, आंध्र प्रदेश संपर्क क्रांति एक्स्प्रेस
आन्ध्र प्रभा ( तेलुगू: ), भारत में तेलुगु भाषा का एक प्रमुख दैनिक समाचार पत्र है, जो आन्ध्र प्रदेश और तेलंगाना से प्रकाशित होता है। इसकी शुरुआत 15 अगस्त 1938 को मद्रास में इंडियन एक्सप्रेस के मालिक रामनाथ गोयनका द्वारा की गई थी। तब खासा सुब्बाराव इसके संपादक थे, उनके बाद यह दायित्व न्यायपति नारायणमूर्ति द्वारा उठाया गया। 1942 में नरला वेंकटेश्वर राव को अखबार का संपादक बनाया गया। नरला वेंकटेश्वर राव ने यह भूमिका सत्रह साल तक कुशलता से निभाई और अखबार बहुत प्रसिद्ध हो गया। 1958-59 में अखबार के प्रबंधन ने श्रम विवाद के कारण तालाबंदी की घोषणा की। नरला वेंकटेश्वर राव ने संपादक के पद से इस्तीफा दे दिया। नारला के सम्पादक के रूप में लगभग सत्रह वर्ष तक कार्य करने को आंध्र प्रदेश के इतिहास में पत्रकारिता का स्वर्ण युग कहा जाता है।

 प्रारंभिक इतिहास 
यह समाचार पत्र चेन्नै  में 15 अगस्त, 1938:.    8  2010. में  रामनाथ गोयनका  द्वारा शुरू किया गया था। इसका प्रमुख उद्देश्य आन्ध्र पत्रिका समाचार पत्र को चुनौती देना था।   : "   ",  , 1968, : 0007... : "   :     ",  , 2003,  978-81-261-1556-3.  : "   :    ",   , 1979, :00009 

 सन्दर्भ 

 बाहरी कड़ियाँ 
 आधिकारिक वेबसाइट
 आंध्र प्रभा 

श्रेणी:तेलुगु समाचारपत्र
आन्यौर मथुरा जिले में एक कस्बा एवं पंचायत है। यह गोवर्धन परिक्रमा के रास्ते में आता है और गोवर्धन या दानघाटी से केवल 3 किलोमीटर दूर है। 

 इतिहास 

 भूगोल 
 जनसांख्यिकी 

श्रेणी:मथुरा ज़िला
जूलेश हेनरी पोइनकेयर (;"" . रैंडम हाउस वेबस्टर का अनब्रिज्ड डिक्शनरी. ; 29 अप्रैल 1854  17 जुलाई 1912) फ़्रान्स के गणितज्ञ, सैद्धान्तिक भौतिकविद, अभियन्ता और विज्ञान के दार्शनिक थे। उन्हें बहुज्ञ और गणित के "अंतिम सार्वभौमिक" के रूप में वर्णित किया जाता है।

सन्दर्भ

 बाहरी कड़ियाँ 

 
 इंटरनेट आर्काइव पर हेनरी पोइनकेयर
 लिबरीवोक्स पर हेनरी पोइनकेयर

श्रेणी:गणितज्ञ
श्रेणी:1854 में जन्मे लोग
श्रेणी:१९१२ में निधन
श्रेणी:विज्ञान के दार्शनिक
आन्वीक्षिकी, (  अनु  ईक्षा  इक  ई प्रत्यय) न्यायशास्त्र का प्राचीन अभिधान। प्राचीन काल में आन्वीक्षिकी, विचारशास्त्र या दर्शन की सामान्य संज्ञा थी और यह त्रयी (वेदत्रयी), वार्ता (अर्थशास्त्र), दण्डनीति (राजनीति) के साथ चतुर्थ विद्या के रूप में प्रतिष्ठित थी (आन्वीक्षिकी त्रयी वार्ता दण्डनीतिश्च शाश्वती। विद्या ह्येताश्चतस्रस्तु लोकसंसृतिहेतवः) जिसका उपयोग लोक के व्यवहार निर्वाह के लिए आवश्यक माना जाता था। कालान्तर में इस शब्द का प्रयोग केवल न्यायशास्त्र के लिए संकुचित कर दिया गया। वात्स्यायन के न्यायभाष्य के अनुसार अन्वीक्षा द्वारा प्रवृत्त होने के कारण ही इस विद्या की संज्ञा "आन्वीक्षिकी" पड़ गई।

आन्वीक्षिकी के सर्वाधिक महत्त्व को सर्वप्रथम चाणक्य ने प्रतिपादित किया है। उनका कहना है-
 प्रदीपः सर्वविद्यानां उपायः सर्वकर्मणाम्। 
 आश्रयः सर्वधर्माणां शश्वद् आन्वीक्षिकी मता॥
 ( अर्थ: आन्वीक्षिकी सभी विद्याओं की शाश्वत प्रदीप है, सभी कार्यों का शाश्वत साधन है, और सभी धर्मों का शाश्वत आश्रय है।)

'अन्वीक्षा' के दो अर्थ हैं :

(१) प्रत्यक्ष तथा आगम पर आश्रित अनुमान तथा
(२) प्रत्यक्ष और शब्दप्रमाण की सहायता से अवगत होनेवाले विषयों का अनु (पश्चात्) ईक्षण (पर्यालोचन, अर्थात् ज्ञान), अर्थात् अनुमिति।

न्यायशास्त्र का प्रधान लक्ष्य तो है प्रमाणों के द्वारा अर्थो का परीक्षण (प्रमाणैरर्थपरीक्षणं न्यायः - न्यायभाष्य १.१.१), परन्तु इन प्रमाणों में भी अनुमान का महत्वपूर्ण स्थान है और इस अनुमान द्वारा प्रवृत्त होने के कारण तर्कप्रधान "आन्वीक्षिकी' का प्रयोग न्यायभाष्यकार वात्स्यायन मुनि ने न्यायदर्शन के लिए ही उपयुक्त माना है।

दूसरी धारा में प्रत्यक्ष, अनुमान, उपमान तथा शब्द, इन चार प्रमाणों का गम्भीर अध्ययन तथा विश्लेषण मुख्य उद्देश्य था। फलतः इस प्रणाली को "प्रमाणमीमांसात्मक' (एपिस्टोमोलाजिकल) कहते हैं। इसका प्रवर्तन गंगेश उपाध्याय (१२वीं शताब्दी) ने अपने प्रख्यात ग्रंथ "तत्वचिंतामणि' में किया। "प्राचीन न्याय' (प्रथम धारा) में पदार्थों की मीमांसा मुख्य विषय है, "नव्यन्याय' (द्वितीय धारा) में प्रमाणों का विश्लेषण मुख्य लक्ष्य है। नव्यन्याय का उदय मिथिला में हुआ, परंतु इसका अभ्युदय बंगाल में संपन्न हुआ। मध्ययुगीन बौद्ध तार्किकों के साथ घोर संघर्ष होने से खण्डन-मण्डन के द्वारा यह शास्त्र विकसित होता गया। प्राचीन न्याय के मुख्य आचार्य हैं गौतम, वात्स्यायन, उद्योतकर, वाचस्पति मिश्र, जयन्त भट्ट, भा सर्वज्ञ तथा उदयनाचार्य। नव्यन्याय के आचार्य हैं गंगेश उपाध्याय, पक्षधर मिश्र, रघुनाथ शिरोमणि, मथुरानाथ, जगदीश भट्टाचार्य तथा गदाधर भट्टाचार्य। इन दोनों धाराओं में मध्य बौद्ध न्याय तथा जैन न्याय के अभ्युदय का काल आता है। बौद्ध नैयायिकों में वसुबन्धु, दिङ्नाग, धर्मकीर्ति के नाम प्रमुख हैं।

 इन्हें भी देखें 
 भारतीय तर्कशास्त्र (इंडियन लॉजिक)
 वैज्ञानिक विधि

 सन्दर्भ ग्रन्थ 
 डॉ॰ विद्याभूषण : हिस्ट्री ऑव लाजिक, कलकत्ता, १९२५।

श्रेणी:दर्शन
श्रेणी:न्यायशास्त्र
श्रेणी:तर्कशास्त्र
240'आप' वैदिक संस्कृत में जल के लिए एक शब्द है
आप वैदिक संस्कृत में जल के लिए शब्द है। प्राचीन वैदिक संस्कृत जब शास्त्रीय संस्कृत में परिवर्तित हो गई तो यह शब्द केवल बहुवचन रूप में देखा जाने लगा, जो 'आपस' है। इसी शब्द का अवस्ताई भाषा में सजातीय रूप आपो और फ़ारसी में रूप आब है।

 आप और आब 
क्योंकि फ़ारसी और संस्कृत दोनों हिन्द-ईरानी भाषा-परिवार की बहने हैं इसलिए इसी का सजातीय शब्द फ़ारसी में 'आब' के रूप में मिलता है जो हिन्दी में बहुत शब्दों में इस्तेमाल होता है, जैसे कि 'पंजाब' (अर्थ: पाँच पानीनदियाँ), 'गुलाब' (अर्थ: पानी का गुलफूल), 'आबोहवा' (अर्थ: पानी और हवा) तथा 'आबजौ' (अर्थ:जौ का पानी, यानि बियर)।

 उदाहरण 
वेदों और अन्य हिन्दू धर्म से सम्बंधित ग्रंथों में कई स्थानों पर 'आप' शब्द का प्रयोग होता है। मसलन ऋग्वेद में 'जल देवता' को 'आपो देवता' या 'आपः देवता' बुलाया गया है और 'आपो देवता सूक्त ४७' में कहा गया है कि:वेदों में जल-सूक्त , महेश कुमार मिश्र मधुकर,   , : 19 अक्टूबर 2012

वैदिक संस्कृतहिंदी अनुवादआपः पृणीत भेषजं वरुथं तन्वे ऽ मम।।
ज्योक् च सूर्यं दृशे।। २१।।हे आप (जल), मेरे शरीर में रक्षक औषधियों को स्थित करें।।
ताकि मैं लम्बे काल तक सूर्य देवता के दर्शन करता रहूँ।।

 अन्य शब्दों की उत्पत्ति में 
'आप' और इसके 'अप' रूप का प्रयोग संस्कृत के कई अन्य शब्दों को बनाने के लिए भी हुआ है। उदाहरण के लिए 'अब्ज' शब्द कमल के फूल के लिए और शंख के लिए भी, प्रयोग होता है (अपज  पानी में जन्मा हुआ)।अब्ज - शब्द का अर्थ, ., : 19 अक्टूबर 2012, ... अब्ज, पुं० सं० अप्जन् (उत्पत्ति)ड १. जल से उत्पन्न वस्तु। २. कमल। ३. शंख। ... इसी तरह 'अप्सरा' का अर्थ 'पानी (अप) का झागमूल (सार)' से आया है क्योंकि अप्सराएँ पानी और जलग्रस्त बादलों से उत्पन्न हुई समझी जाती थीं।    ,  , . 561, , 1829, ... ,       , '',   , '' ...

 इन्हें भी देखें 
 वैदिक संस्कृत
 दोआब

 सन्दर्भ 

श्रेणी:संस्कृत शब्द
श्रेणी:हिन्दू धर्म
आप आये बहार आई 1971 में बनी हिन्दी भाषा की फिल्म है। इसका निर्देशन, निर्माण और लेखन मोहन कुमार ने किया। इसमें राजेन्द्र कुमार, साधना, राजेन्द्रनाथ और प्रेम चोपड़ा हैं। फिल्म का संगीत लक्ष्मीकांत-प्यारेलाल ने दिया है।

 संक्षेप 
रोहित (राजेन्द्र कुमार), व्हिस्की (राजेन्द्रनाथ) और कुमार (प्रेम चोपड़ा) बचपन के दोस्त हैं। एक बार व्हिस्की के साथ कहीं जाते समय, रोहित सुंदर नीना (साधना) से मिलता है और उसके साथ प्यार में पड़ जाता है। इसके बाद, वह उसके पिता (राज मेहरा) के साथ मिलता है, जहाँ उनका ठीक से परिचय होता है और वह भी उससे प्यार करने लगती है। अनजाने में, कुमार भी नीना से शादी के लिए अपना प्रस्ताव भेजता है, लेकिन वह न केवल इसे अस्वीकार करता है, बल्कि इसका उपहास भी बनाती है। कुमार नाराज हो जाता है। वह बदला लेने की योजना बनाता है। नीना और रोहित की शादी से कुछ समय पहले, जब आधिकारिक रूप से शादी तय हो जाती है, नीना अनजाने में कुमार को रोहित समझकर उसके साथ हो जाती है। अब रोहित और कुमार दुश्मन बन जाते हैं। उनका झगड़ा होता है और कुमार अपनी बाईं आंख में दृष्टि खो देता है। यह महसूस करते हुए कि वह अब रोहित के लायक नहीं है, नीना उससे शादी करने से इंकार कर देती है।

नीना को पता चलता है कि वह कुमार के बच्चे के साथ गर्भवती है और आत्महत्या करने की कोशिश करती है। रोहित उसे ऐसा करने से रोकता है और पास के शिव मंदिर में उससे शादी करता है। रोहित बच्चे को अपने बेटे के रूप में पालता है। कुमार, जो अब एक ज्ञात अपराधी है, रोहित के पास पैसा मांगने आता है। जब वह और रोहित में बहस हो रही होती है, रोहित यह जानकारी बाहर निकाल देता है कि बच्चा उसका नहीं है। कुमार चुपके से इस जानकारी को रिकॉर्ड कर लेता है और उसे ब्लैकमेल करता है। एक दिन वह रोहित के बेटे का अपहरण कर लेता है। रोहित अपने बेटे को वापस पाने के लिए उसके ठिकाने पर जाता है। उनकी लड़ाई के दौरान, रोहित बुरी तरह से घायल हो जाता है, लेकिन तब नीना आती है और कुमार को उसके ही गुंडे की बंदूक से मार देती है। रोहित, नीना और उनका बेटा खुशी से रहते हैं।

 मुख्य कलाकार 
 राजेन्द्र कुमार  रोहित कुमार वर्मा 
 साधना  नीना बख्शी 
 प्रेम चोपड़ा  कुमार
 राजेन्द्रनाथ  व्हिस्की
 राज मेहरा  बख्शी 
 मुमताज़ बेग़म  रोहित की माँ 
 मीना टी  रसीली 

 संगीत 

सन्दर्भ

 बाहरी कड़ियाँ 
 

श्रेणी:1971 में बनी हिन्दी फ़िल्म
श्रेणी:लक्ष्मीकांतप्यारेलाल द्वारा संगीतबद्ध फिल्में
आप की अदालत  एक भारतीय टेलीविजन शो है जिसे पत्रकार रजत शर्मा द्वारा होस्ट किया जाता है। यह शो 1993 में शुरू हुआ, 2004 तक टेलीविजन चैनल ज़ी टीवी पर प्रसारित किया गया, 2004 में ज़ी न्यूज़ से आगे बढ़ा और अब इंडिया टीवी पर प्रसारित होता है यह भारत के टेलीविजन इतिहास में सबसे लंबे समय तक चलने वाला शो है, और 2014 में नई दिल्ली के प्रगति मैदान में अपनी 21वीं वर्षगांठ मनाई।

 अवलोकन 
शो का सेट-अप एक अदालत कक्ष जैसा दिखता है, जहां एक सेलिब्रिटी को गवाह के रूप में नियुक्त किया जाता है, और मेजबान रजत शर्मा वकील के रूप में कार्य करते हैं। शो में शामिल हस्तियों में शीर्ष राजनेताओं और बॉलीवुड सितारों से लेकर खिलाड़ी और आध्यात्मिक गुरु तक शामिल हैं, और उन्होंने सभी प्रकार की भावनाएं व्यक्त की हैं - कुछ ने डराने-धमकाने की कोशिश की, कुछ ने अपने कृत्यों का बचाव किया और कुछ ने आँसू बहाए।"    ".

इंडिया टीवी पर एक नियमित सप्ताहांत फीचर, इस शो ने बीस वर्षों से अधिक समय तक लगातार टेलीविजन रेटिंग पर राज किया है। 2014 के आम चुनाव से ठीक पहले नरेंद्र मोदी के साक्षात्कार ने रेटिंग के सभी रिकॉर्ड तोड़ दिए, जिसने भारत में 74 प्रतिशत हिंदी समाचार टेलीविजन दर्शकों को आकर्षित किया।

आप की अदालत भारत का सबसे लंबे समय तक चलने वाला और अब तक भारतीय टेलीविजन पर सबसे मजबूत चलने वाला शो है, जिसने 1993 से लाखों दर्शकों को आकर्षित किया है। 2014 में इंडिया टीवी ने नई दिल्ली में प्रगति मैदान में शो की 21वीं वर्षगांठ मनाई; प्रतिभागियों में भारत के राष्ट्रपति प्रणब मुखर्जी, प्रधान मंत्री नरेंद्र मोदी, अभिनेता, क्रिकेटर, अन्य राजनेता और नौकरशाह शामिल थे।.

शो में शर्मा ने जम्मू-कश्मीर के अलगाववादी नेता यासीन मलिक का इंटरव्यू लिया है.

 संदर्भ 

 बाहरी कड़ियाँ 

 
श्रेणी:ज़ी टीवी के कार्यक्रम
श्रेणी:भारतीय वास्तविकता टेलीविजन श्रृंखला
आप की कसम 1974 में बनी हिन्दी भाषा की नाट्य रूमानी फिल्म है। यह जे ओम प्रकाश द्वारा निर्मित है जो उनकी निर्देशक के रूप में पहली फिल्म भी है। फिल्म में राजेश खन्ना, मुमताज़, संजीव कुमार, रहमान, असरानी और ए के हंगल हैं। संगीत आर॰ डी॰ बर्मन द्वारा है, जिन्हें फिल्म के लिए एकमात्र फिल्मफेयर नामांकन मिला। फिल्म सफल रही और बॉक्स ऑफिस पर इसे हिट के रूप में घोषित किया गया, और आलोचकों ने भी इसकी सराहना की। "जय जय शिव शंकर", "जिंदगी के सफर में" और "करवटें बदलते रहें" सहित फिल्म के गीत बहुत लोकप्रिय रहे।

 संक्षेप 
अमीर और धनवान सुनीता (मुमताज़) अपने कॉलेज में एक संघर्षशील मध्यम वर्ग के युवा व्यक्ति कमल भटनागर (राजेश खन्ना) से मिलती है, और दोनों एक-दूसरे की ओर आकर्षित होते हैं। कमल के पिता (ए के हंगल) और सुनीता के माता-पिता (दीना पाठक, रहमान) उनके रिश्ते को मंजूरी देते हैं, और जल्द ही दोनों विवाहित हो जाते हैं। जब तक कमल को सुनीता की निष्ठा के बारे में संदेह नहीं होता तब तक जीवन आनंदित होता है। ये संदेह नियंत्रण से बाहर हो जाता है, जिसके परिणामस्वरूप दोनों अलग हो जाते हैं। वह अब भी अपने दिल में एक-दूसरे से प्यार करते हैं, लेकिन अपने जीवन से संदेह को दूर करने में असमर्थ हैं।

 मुख्य कलाकार 
 राजेश खन्ना - कमल भटनागर
 मुमताज़ - सुनीता भटनागर
 संजीव कुमार - मोहन
 रहमान - सुनीता के पिता
 दीना पाठक - सुनीता की माँ
 जयश्री टी - सुनीता की सहेली
 रंजीत - सुरेश
 ए के हंगल - कमल के पिता
 ब्रह्म भरद्वाज - कमल का वकील
 मुराद - कमल का उद्योगपति
 जूनियर महमूद - कलुआ
 रूबी सुलोचना - लड़कियों की हॉस्टल संचालक
 असरानी - डॉ॰ घड-घड सिंघवाला
 सत्येन्द्र कपूर - डॉ॰ हरीश
 कैस्टो मुखर्जी - कन्हैयालाल
 सुंदर - धंदुराम

 दल 
 निर्देशक - जे ओम प्रकाश
 कथा - राम केलकर, रमेश पंत
 निर्माता - जे ओम प्रकाश
 निर्वाहक निर्माता - जगदीश कुमार
 सम्पादक - प्रताप दवे
 छायांकन - वी बाबासाहेब
 कला निर्देशक - सुधेंदु रॉय
 वस्त्राभिकल्पक - मणि जे राबड़ी, पद्मा रानी
 नृत्य निर्देशक - सुरेश भट
 संगीतकार - राहुल देव बर्मन
 गीतकार - आनंद बख्शी
 पार्श्वगायक - किशोर कुमार, लता मंगेशकर

 संगीत 
 गीत "जय जय शिव शंकर" बिनाका गीत माला की 1974 वार्षिक सूची पर 'दूसरा' लोकप्रिय गीत रहा। 
 गीत "करवटें बदलते रहे" बिनाका गीत माला की 1974 वार्षिक सूची पर 17वीं पायदान पर रहा। 

 नामांकन और पुरस्कार 

-
 "1" 1975 
 आर॰ डी॰ बर्मन
 फ़िल्मफ़ेयर सर्वश्रेष्ठ संगीतकार पुरस्कार
 


सन्दर्भ

 बाहरी कड़ियाँ 
 

श्रेणी:1974 में बनी हिन्दी फ़िल्म
श्रेणी:आर॰ डी॰ बर्मन द्वारा संगीतबद्ध फिल्में
आन्दोलन से उपजी    आम आदमी पार्टी जब आन्दोलन से पार्टी के रूप में रूपांतरित हो रही थी तो राजनीतिक दबावों के चलते मुख्यधारा का मीडिया पार्टी को पूरी तरह नज़रंदाज़ करने का प्रयास कर रहा था. उसी दौर में पार्टी के संस्थापक अरविंद केजरीवाल ने 'आप की क्रांति'    की नीव रखी..